b'\n_START_ARTICLE_\nAj Ata\n_START_SECTION_\nOpis\n_START_PARAGRAPH_\nPo tur\xc5\xa1ki mitologiji je Aj Ata bog lune, ki skupaj z boginjo sonca in partnerko Gun Ano (tur\xc5\xa1ko G\xc3\xbcn Ana) prebiva v \xc5\xa1estem nadstropju neba. Gun Ana je simbol toplote in topline, medtem ko je Aj Ata simbol hlada in brez\xc4\x8dutja._NEWLINE_V Tur\xc4\x8diji je dobro znan tudi v sodobnem \xc4\x8dasu. Zaradi pripovedk o njem je priljubljen zlasti med otroki. Mitolo\xc5\xa1ki Aj Ata je bolj priljubljen med srednjeazijskimi Turki, na primer med Altajci in Jakuti, ki ponekod \xc5\xa1e aktivno prakticirajo tengrizem._NEWLINE_V Epu o Oguz Kanu je Aj Tanr\xc4\xb1 (Tengri) omenjen tudi kot o\xc4\x8de Oguz Kana, \xc4\x8deprav je del epa precej nejasen. Oguz Kanov drugi sin se je imenoval Aj Kan (kan lune).\n_START_SECTION_\nAisar\n_START_PARAGRAPH_\nTur\xc5\xa1ka ljudstva \xc5\xbee od davnine verjamejo, da imajo ljudje tajne lunarne mo\xc4\x8di aisar (ali ajsar). \xc5\xbdenska nose\xc4\x8dnost traja pribli\xc5\xbeno devet lunarnih mesecev in \xc5\xbeenske pogosto rojevajo ob polni luni. Simboli\xc4\x8dne so tudi tri lunine mene. Ljudje verjamejo, da Ai Naazy (nova luna) simbolizira rast malega otroka, ki je \xc4\x8dist in skromen. Ai Toly (polna luna) pooseblja zrelo dobrodu\xc5\xa1no mater ali o\xc4\x8deta. Ai Karty (stara luna) simbolizira starost in modrost in hkrati prepirljivost in zlobo. Luna pred smrtjo vlada popolnoma temni no\xc4\x8di. V teh no\xc4\x8deh se sre\xc4\x8dujeta \xc5\xbeivljenje in smrt. Po sre\xc4\x8danjih se lo\xc4\x8dita samo zato, da bi se po dolo\xc4\x8denem obdobju spet sre\xc4\x8dala. Ko stara luna umre, se rodi nova, kar se ponavlja v neskon\xc4\x8dnost._NEWLINE_Tur\xc5\xa1ka ljudstva so zaupala magi\xc4\x8dnemu vplivu lune, ker je bila pono\xc4\x8di njihova edina razsvetljava. \xc4\x8ca\xc5\xa1\xc4\x8denje zlobnih duhov je potekalo predvsem pono\xc4\x8di. Obredi in transi \xc4\x8darovnic in demonov so bili vedno usklajeni z luninimi menami. V tur\xc5\xa1ki kulturi se pono\xc4\x8di bolezni poslab\xc5\xa1ajo in povzro\xc4\x8dijo ve\xc4\x8d smrti. Da bi razveselili boga lune, dajejo star\xc5\xa1i otrokom, rojenim ob polni luni, imena Aisylu (Aysulu), Aituly (Aytulu), Ainir (Aynur), Aizirek (Ayzerek) in Ainaz (Aynaz).'